  Виталий Пронин Е. НаговицынаУдмуртиысь спортсменка Елена Наговицына Россиысь капчи атлетикая первенствоын зарни утӥз, 5 сюрс метр бызьыса.Финалын со ваньзэсты азьпалтӥз. Rusathletics ивортэмъя, быдэс сюрессэ со 15 минут 23,20 секунд куспын пырпотӥз.- Нылы монэ туж кема куриз, мед мон бызьыло шуыса. Солэн, пе, учкемез потэ, кызьы мон асме дуннелэн чемпионатаз возьмато - соин мон туж тырши. Табере тренеръёс малпаськозы, кутоно-а монэ. Нош ӵектӥзы ке 10 км бызьыны - шумпотыса соглаш карисько. Со дистанция мыным золгес тупа, мон чидась. 5 сюрс метре ке пуктӥзы, соку но пумит уг луы, - вераз Елена Наговицына зарни вормемез бере.Табере солэн луонлыкез вань августэ Москваын ортчоно капчи атлетикая Дуннелэн чемпионатаз пыриськыны. Пусъём, Наговицына - Россиысь спортъя мастер, со ворскемын Дэбесын.Туспуктэмез: www.runners.ru Теги: Дэбес капчиатлетика Москва чемпионат  